14/05/2014 | Administración LocalMunicipal
Santa Comba
Edicto por notificación devolta polo servizo de Correos ao resultar descoñecidos o/s destinatario/s, ausente/s nas horas de repartición ou a imposibilidade de practicar o inicio do procedemento sancionador. Expte.: PS 4/2014 REG

Non se puido levar a cabo a notificación do inicio de expediente sancionador a Noureddine Flechoso Hansmann. O instrutor será o funcionario adxunto a secretaría, Rosa Paula Reimundez Cortinhas. De acordo co previsto nos artigos 59.5 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.25 do 27/11/1992), modificada pola Lei 4/1999, do 13 de xaneiro (BOE núm.16 do 10/01/1999), e (BOE núm.30 do 04/02/1999), (LXR-PAC), notifícolle ao/a denunciado/a, cos datos que no anexo se mencionan, adecuando o seu contido ao establecido polo artigo 61 da mesma lei, xa que se estima que a publicación íntegra dos actos, cuxa notificación se intentou de xeito legal, lesionaría os dereitos ou intereses lexítimos dos interesados, mediante a publicación no Boletín Oficial da Provincia de A Coruña do acordo de inicio do procedemento administrativo sancionador por presunta infracción do Regulamento municipal de protección do medio ambiente natural, de limpeza pública e de recollida do lixo, aprobado pola Corporación municipal o día 07/04/2000, modificado en sesión celebrada o día 21/06/2001 (BOP núm.170 do 26/07/2000 e núm.242 do 22/10/2001). O/a expedientado/a disporá dun prazo de quince (15) días hábiles contados desde o día seguinte ao da publicación desta notificación no BOP, para que poida examinar o expediente na secretaría municipal, adxunto a secretaría, mediante comparecencia nas dependencias municipais: praza do Concello, núm.1, 15841 Santa Comba, en horario de 9:00 a 14:00 horas, e formular alegacións e presentar os documentos e informacións que coide ante o instrutor do procedemento, segundo o establecido no Real decreto 1398/93, do 4 de agosto, polo que se aproba o regulamento do procedemento para o exercicio da potestade sancionadora (BOE núm.189 do 09/08/1993), (RDPS). De non efectuarse alegacións no prazo indicado, será considerado proposta de resolución segundo o artigo 13.2 do RDPS. O alcalde é competente para resolver o expediente segundo os artigos 21.1. s da Lei 7/1985, de 2 de abril, reguladora das bases de réxime local (BOE núm.80 do 03/04/1985, coa corrección de erros publicada no BOE núm.139 do 11/06/1985) e 24 do RDPS. Expediente: PS 4/2014 REG Nome e apelidos: Noureddine Flechoso Hansmann NIF: XXXXXXXXX O código postal e municipio: 15146 A Laracha Os feitos: O día 02/02/2014, ás 05:00 h, os axentes denunciantes, (M49277G e C13474U), prestando servizo preventivo de seguridade, constataron a infracción seguinte: Observaron como un individuo miccionaba na vía pública, ao mesmo tempo que coa súa man dereita collía un vaso de cristal que se atopaba sobre un muro, guindándoo ao chan deliberadamente, rompéndose en anacos O lugar: rúa de Curros Enríquez, Santa Comba, neste municipio Ten antecedentes por feitos de similar natureza. A norma infrinxida: artigo 5. a do Regulamento municipal de protección do medio ambiente natural, de limpeza pública e de recollida o lixo, aprobado pola Corporación municipal o 07/04/2000 e a modificación o 21/06/2001 (BOP núm.170 do 26/07/2000 e núm.242 do 22/10/2001) A cualificación da infracción: leve A sanción puidera corresponder: ata 90,15 euros A data do decreto da alcaldía: 9 de abril de 2014 Santa Comba, 07 de maio de 2014 O instrutor, Rosa Paula Reimundez Cortinhas